ดัชนีหุ้นปิดบวก 1.39 จุด
ดัชนีหุ้นวันที่ 11 มิ.ย.เคลื่อนไหวผันผวนแกว่งตัวในแดนบวกและลบสลับกัน แต่ท้ายที่สุดมาปิดตลาดที่ระดับ 765.55 จุด เพิ่มขึ้น 1.39 จุด หรือ 0.18% มูลค่าการซื้อขาย 19,695 ล้านบาท
11 มิ.ย. 2553

ดัชนีหุ้นวันที่ 11 มิ.ย.เคลื่อนไหวผันผวนแกว่งตัวในแดนบวกและลบสลับกัน แต่ท้ายที่สุดมาปิดตลาดที่ระดับ 765.55 จุด เพิ่มขึ้น 1.39 จุด หรือ 0.18% มูลค่าการซื้อขาย 19,695 ล้านบาท 
นายปริญทร์ กิจจาทรพิทักษ์ ผู้อำนวยการฝ่ายวิเคราะห์ บล.ฟาร์อีสท์ กล่าวถึงภาวะตลาดหุ้นไทยวันนี้มีความผันผวน แต่ท้ายตลาดกลับมาบวกเล็กน้อย ถือเป็นการปรับตัวตามตลาดหุ้นต่างประเทศ หลังจากพันธบัตรสเปนสามารถขายได้ถึง 3 พันล้านยูโรสะท้อนความมั่นใจการแก้ปัญหาหนี้สาธารณะของสเปน อีกทั้งยอดการส่งออกของจีนในเดือนพ.ค.นี้มีการเติบโตสูง บ่งชี้จะเป็นปัจจัยหนุนการขยายตัวเศรษฐกิจของเอเชีย 
สัปดาห์หน้ามีโอกาสขึ้นต่อได้ หลังจากดัชนีหุ้นยังไม่หลุดระดับ 750 จุด โดยคาดว่าจะเคลื่อนไหวในกรอบแนวรับระดับ 765 จุด และแนวต้านที่ระดับ 780 จุด